Halimaw sa danaw

An halimaw sa danaw sarong linalang na nag-eerok sa danaw sa mito asin osipon . An pinakabantog na halimbawa iyo an Loch Ness Monster . An mga paglaladawan sa mga halimaw sa danaw parateng kapareho kan mga halimaw sa dagat .

Sa Motif-Index of Folk-Literature, an mga entidad na pigklasipikar bilang "mga halimaw sa danaw", arog kan Scottish Loch Ness Monster, an American Chessie, asin an Swedish Storsjöodjuret sakop kan B11.3.1.1. ("dragon nagpuyo sa danaw").

 Mga teorya 
Susog sa naturalista asin awtor na Sueco na si Bengt Sjögren (1980), an mga halimaw sa danaw sa presenteng panahon mga pagkakaiba-iba kan mga lumang alamat kan mga water kelpies . Sinasabi ni Sjögren na an mga istorya kan mga halimaw sa danaw nagbago sa laog kan kasaysayan, siring man an iba. An mga lumang report parateng nagtataram manongod sa mga itsura na garo kabayo, alagad an mas modernong mga report parateng igwa nin mas dakol na itsura nin reptilya asin dinosauro; nagkonklusyon siya na an mga maalamat na kelpies nag-evolve pasiring sa presenteng mga saurian lake-monsters poon kan madiskobre an mga dinosaur asin higanteng mga reptilya sa tubig asin an pagpasikat kaini sa parehong siyentipiko asin fictional na mga sinurat asin arte.

An mga istorya minaagi sa mga kultura, na yaon sa nagkapirang pagkakaiba-iba sa kadakol na nasyon. asin nag-agi sa inaapod ni Michel Meurger na pagkonkreto (An proseso nin paggibo nin mga bagay, mga drowing, mga pankagabsan na pagtubod asin mga istorya na magin sarong posibleng kabilogan) asin naturalisasyon sa lawig nin panahon mantang an paghiling kan katawohan sa kinaban nagbago. 

Sa kadaklan sa mga lugar na ini, orog na sa palibot kan Loch Ness, Lake Champlain asin sa Okanagan Valley, an mga halimaw na ini sa danaw nagin importanteng atraksyon nin mga turista.

Sa libro ni Ben Radford asin Joe Nickell na Lake Monster Mysteries, an mga kagsurat nag-aatribwir nin dakulang bilang nin mga nahiling sa mga salang pagmidbid kan mga otter . Si Ed Grabianowski nagplano kan distribusyon kan mga nahiling na halimaw sa danaw sa Amerika del Norte dangan pig-overlay ini sa distribusyon kan komun na otter asin nakanompong nin haros perpektong pagkakapareho. Nagluluwas na an tolo o apat na otter na naglalangoy sa sarong linya pambihira an itsura na garo sarong serpentine, may hump na linalang na nag-aalon-alon sa tubig, na madaling marhay na mapagkamalan na sarong linalang kun mahihiling mo sinda sa harayo. "Bako ining espekulasyon. Dai ko ini piggigibo," sabi ni Nickell. "Nakaolay ko an mga tawo na nakahiling kan sa paghona ninda sarong halimaw sa danaw, nagrani asin nadiskubre na iyan talagang sarong linya nin mga otter. Nangyayari nanggad iyan." Siyempre, bako gabos na nahihiling na halimaw sa danaw pwedeng ikaatribwir sa mga otter, alagad ini sarong marahayon na halimbawa kun pano an satong mga pagmansay pwedeng lokohon.

Si Paul Barrett asin Darren Naish nagsasabi na an pag-eksister nin anuman na darakulang hayop na nakasolo (ie, sa sarong sitwasyon na mayo nin populasyon na nag-aanak) bakong gayong posible. Naobserbaran man ni Naish na an mga istorya posibleng mga tada nin mga osipon na may katuyuhan na papagdanayon na ligtas an mga kaakian sa tubig.

Dakul na an mga pigtutubudang nahiling na mga halimaw sa danaw, asin dawa an nagkapirang retrato, alagad sa kada pagkakataon na ini ipinapahiling na tuyong mga pandadaya, arog kan Lake George Monster Hoax, o an mga seryosong pagduda manungod sa pagigin totoo asin pagigin ma-verify nagbutwa, arog kan bantog na retrato ni Mansi ni Champ .
An pinakabagong pakahiling nin halimaw sa danaw na nakakua nin lakop na atensyon nangyari sa panahon kan post-production kan pelikula kan Champ na Lucy and the Lake Monster . An mga paragibo nin pelikula pigrepaso an saindang drone footage gikan sa produksyon kan Agosto 2, 2024, asin nariparo an garo baga sarong dakulang linalang na naglalangoy sa ibaba sana kan ibabaw kan tubig, sa Bulwagga Bay. An soboot imahe kan plesiosaur nahihiling sa ibabang parte kan screen, na naglalangoy sa likod kan sarong baroto na igwa kan duwang pangenot na aktor sa pelikula. An baroto 142 pulgada poon sa poro kan proa sagkod sa ulin asin 50.5 pulgada sa pinakamahiwas na punto asin an soboot plesiosaur garo mas dakula pa sa baroto. Saro sa mga kagsurat, si Kelly Tabor, nagtutubod na ini sarong pundamental na ebidensya para ki Champ. An ikaduwang kagsurat, si Richard Rossi, inapod an saiyang sadiri bilang an " Doubting Thomas ," asin ipinaabot niya an bilog na limang minutos na kuha sa sarong grupo nin mga siyentipiko na may mga nakuang doktorado sa siyensya para sa dugang pang pag-aadal kan kuha ni Tabor-Rossi.  

 Mga Halimbawa 

An mga midbid na halimaw sa danaw kabali an:

 Mishipeshu, sa Lake Superior, Canada asin US
 Nessie, sa Loch Ness, Scotland
 Morag, sa Loch Morar, Scotland
 Lagarfljót Worm, sa Lagarfljót, Iceland
 Ogopogo, sa Okanagan Lake, Canada
 Lariosauro, sa Danaw nin Como, Italya .
 Champ, sa Lake Champlain, Canada asin US
 Memphre, sa Lake Memphremagog, Canada asin Estados Unidos
 Bessie, sa Lake Erie, Canada asin US
 Nahuelito, sa Nahuel Huapi Lake, Argentina
 Muyso, sa Danaw Tota, Colombia .
 Van Gölü Canavarı, sa Lake Van, Turkey
 Inkanyamba, sa Howick Falls, Aprika del Sur
 Tahoe Tessie, sa Lake Tahoe, US
 Flessie, sa Flathead Lake, US
 Iliamna Lake monster, sa Lake Iliamna, US
 Brosno dragon, sa Lake Brosno, Rusya

 Hilingon man 

 Mga Halimaw sa Salog, programa sa telebisyon na dokumentaryo sa mga hayop

 Toltolan